

**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**SAISTOŠIE NOTEIKUMI**

2023. gada 23. martā Nr.5

**APSTIPRINĀTI**

ar Limbažu novada domes

23.03.2023. sēdes lēmumu Nr.258

(protokols Nr.4, 100.)

**Par medībām Limbažu novada pilsētās**

*Izdoti saskaņā ar*

*Pašvaldību likuma 44.panta otro daļu,*

[*Medību likuma*](https://likumi.lv/ta/id/77455-medibu-likums)[*3. panta*](https://likumi.lv/ta/id/77455-medibu-likums#p3)*otro prim daļu*

1. Saistošie noteikumi "Par medībām Limbažu novada pilsētās" (turpmāk tekstā – Noteikumi) nosaka zonas Limbažu novada pilsētu teritorijās (Limbažu pilsētā, Salacgrīvas pilsētā, Alojas pilsētā, Staiceles pilsētā un Ainažu pilsētā), kurās atļauts medīt, kā arī kārtību, kādā organizējamas medības gadījumos, ja dzīvnieki rada postījumus dabai un īpašumiem un rada draudus iedzīvotājiem.
2. Medību organizēšana Limbažu novada pilsētās ir atļauta teritorijās, kas norādītas Noteikumu pielikumā, ja tās Valsts meža dienests iekļāvis medību kolektīva/-u medību iecirknī, kura platība atbilstoši normatīvajos aktos noteiktajām prasībām nodrošina visu medījamo dzīvnieku medības.
3. Medības pilsētās var notikt, stingri ievērojot medību jomu reglamentējošos normatīvos aktus.
4. Medībās Limbažu novada pilsētās atļauts izmantot:

4.1. Medību šaujamieročus, kas aprīkoti ar šāviena trokšņu slāpētājiem;

4.2. Mazkalibra medību ieročus;

4.3. Medību rīkus.

1. Medību rīku izmantošanas veidus konkrētajā zemes gabalā nepieciešams rakstiski saskaņot ar konkrētās apvienības pārvaldes vadītāju vai attiecīgā pakalpojuma sniegšanas centra vadītāju.
2. Limbažu novada Medību koordinācijas komisija seko Noteikumu ievērošanai un sniedz konsultācijas par jautājumiem saistībā ar medību organizēšanu pilsētas teritorijā.

Limbažu novada pašvaldības

Domes priekšsēdētāja 1.vietnieks M. Beļaunieks

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU